Recepció (comprensió escrita i oral)
Comprendre, independentment del canal, amb cert detall i sense gaire esforç, la intenció i el sentit general, les idees principals, la informació important, els aspectes i detalls rellevants i les opinions i actituds, tant implícites com explícites, de textos orals i escrits de qualsevol tipus, precisos, detallats, conceptualment i lingüísticament rics i complexos, sobre temes concrets i abstractes, encara que no siguin de la seva especialitat, identificant-hi les diferències d'estil, registre i accent, sempre que en textos escrits en pugui rellegir les seccions difícils i sempre que els textos orals estiguin articulats a velocitat normal o ràpida, l'accent li sigui familiar o tingui temps per acostumar-s'hi i fins i tot en condicions acústiques poc favorables o quan la velocitat d'articulació sigui alta, sempre que en pugui confirmar alguns detalls, especialment si no està familiaritzat amb l'accent.
Producció (expressió escrita i oral)
Produir i coproduir, amb un alt grau de correcció, amb fluïdesa, espontaneïtat i gairebé sense esforç, i independentment del canal i del suport, una gamma àmplia de textos orals i escrits extensos, clars, detallats, ben estructurats i ajustats als diferents àmbits d'actuació, conceptualment i estructuralment complexos, en diversos registres i estils, sobre temes complexos i diversos, amb diferents funcions, remarcant-ne les idees principals, ampliant amb una certa extensió i defensant els seus punts de vista amb idees complementàries, motius i exemples adequats, i acabant amb una conclusió apropiada, mostrant domini d'una gamma àmplia de recursos lingüístics.
Produir i coproduir textos escrits que segueixen les convencions ortogràfiques, de puntuació i de presentació del text.
Produir textos orals usant estratègies discursives i interactives i de compensació, de l'entonació i l'accent, mostrant un control de mecanismes complexos de cohesió i un domini d'un lèxic ampli i precís que permeti expressar matisos de significat que incloguin la ironia, l'humor, les al·lusions i la càrrega afectiva i que li permet adequar amb eficàcia el seu discurs a cada situació comunicativa, dirigits a un únic interlocutor, un col·lectiu reduït o una audiència amplia.
Interacció (interacció escrita i oral)
Participar amb fluïdesa i espontaneïtat, i gairebé sense esforç, en converses i discussions, orals, escrites o multimodals, cara a cara o en línia.
Comunicar-se amb claredat i precisió, de forma flexible i efectiva, amb finalitats socials i professionals, en diversitat de situacions, utilitzant un repertori ampli de lèxic i estructures i suplint amb facilitat les possibles mancances amb l'ús d'estratègies adequades.
Interactuar prenent i conservant la paraula, formulant idees i opinions amb precisió i relacionant hàbilment la pròpia contribució amb la dels altres interlocutors, adaptant l'idioma i el registre amb flexibilitat i eficàcia, abordant amb eficàcia, aclarint i exemplificant, els problemes de comunicació i els problemes culturals que sorgeixen.
Mediació (mediació escrita i oral)
Actuar com a mediador o mediadora amb eficàcia entre parlants de la llengua meta o de diferents llengües, en situacions tant habituals com més específiques i de més complexitat en diferents àmbits, ajudant a mantenir una interacció positiva, interpretant diferents perspectives, gestionant ambigüitats, anticipant malentesos, usant estratègies de compensació i intervenint diplomàticament per redirigir la conversa.
Reformular de manera clara, fluida i correcta, en un llenguatge ben estructurat, les opinions implícites o explícites, i les idees significatives de textos orals i escrits llargs i complexos, tant si es refereixen als seus propis camps d'interès com si no, sempre que ocasionalment pugui consultar conceptes tècnics particulars amb la finalitat de superar barreres lingüístiques, culturals, semàntiques o tècniques.
Resumir el contingut d'un vídeo de 5 minuts aproximadament per a algú que necessita la informació
Podeu consultar les recomanacions per als candidats.